اسلام آباد(آن لائن) سلاہکار داخلہ شہزاد اکبر اسلام آبادہائیکورٹ اٹ میڈیا تون ہیت وگپ کرسا نواز شریف نا پدی اتنگ کن گام گیج و تحریک نا پڑو نا بابت سوج آ پارے کہ لیڈر آن بیدس ہرا تحریک مریک؟ نواز شریف غیرت اٹی برے و تینٹ پدی ملک آ برے، نواز شریف ءِ پدی اتنگ نا معاملہ اسحاق ڈار و ایلو بندغ آتیان جتا ءِ، شہزاد اکبر پارینے کہ حکومت نا سلاہ ئس کہ ایشورٹی بانڈ آتیا نواز شریف ءِ پیشن ہننگ کن ہلنگے، عدالت پرمان تس کہ ایشورٹی بانڈ انا جاگہ غا بندغی ضمانت آ پیشن ہننگ کن ہلنگے، اگہ نواز شریف تون ہشت ارب نا ایشورٹی بانڈ جمع مسکہ تو تینٹ پدی بسکہ، شہزاد اکبر پارینے کہ نواز شریف سزا کنوک ءُ دوبہ دار اسے، برطانوی کانود آ سزا کنوک آ دوبہ دار ءِ ملک اٹ تخنگ نا برخلاف ءِ۔
